CELEX: 32016D0158
Language: sk
Date: 2016-02-04 00:00:00
Title: Vykonávacie rozhodnutie Komisie (EÚ) 2016/158 zo 4. februára 2016, ktorým sa stanovujú prechodné opatrenia, pokiaľ ide o určité prevádzkarne v sektoroch mäsa a mlieka v Chorvátsku [oznámené pod číslom C(2016) 501] (Text s významom pre EHP)

6.2.2016   
            
            
               SK
            
            
               Úradný vestník Európskej únie
            
            
               L 31/47
            
         VYKONÁVACIE ROZHODNUTIE KOMISIE (EÚ) 2016/158
   zo 4. februára 2016,
   ktorým sa stanovujú prechodné opatrenia, pokiaľ ide o určité prevádzkarne v sektoroch mäsa a mlieka v Chorvátsku
   
      
         [oznámené pod číslom C(2016) 501]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Akt o pristúpení Chorvátska,
   so zreteľom na nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (1), a najmä na jeho článok 12 ods. 2,
   so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (2), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 852/2004 sa stanovujú všeobecné pravidlá pre prevádzkovateľov potravinárskych podnikov, pokiaľ ide o hygienu potravín, na základe princípov analýzy nebezpečenstva a kritických kontrolných bodov. Stanovuje sa v ňom, že prevádzkovatelia potravinárskych podnikov musia spĺňať štrukturálne požiadavky založené na týchto princípoch.
            
         
               (2)
            
            
               Nariadením (ES) č. 853/2004 sa dopĺňajú pravidlá stanovené v nariadení (ES) č. 852/2004. Pravidlá stanovené v nariadení (ES) č. 853/2004 zahŕňajú osobitné požiadavky pre prevádzkarne na spracovanie mäsa a mlieka.
            
         
               (3)
            
            
               Podľa prílohy V k Aktu o pristúpení Chorvátska sa určité stavebnotechnické požiadavky stanovené v prílohe II k nariadeniu (ES) č. 852/2004 a v prílohe III k nariadeniu (ES) č. 853/2004 nemajú uplatňovať na určité prevádzkarne v Chorvátsku do 31. decembra 2015. Tieto prevádzkarne sú uvedené na webovom sídle Generálneho riaditeľstva pre zdravie a bezpečnosť potravín (3). Chorvátsko požiadalo, aby sa uvedená lehota v prípade obmedzeného počtu prevádzkarní v sektoroch mäsa a mlieka predĺžila do 30. júna 2016.
            
         
               (4)
            
            
               Je vhodné stanoviť predĺženie súčasných prechodných opatrení v prípade určitých prevádzkarní v sektoroch mäsa a mlieka, aby sa im poskytol dodatočný čas na prispôsobenie sa normám Únie v oblasti bezpečnosti potravín.
            
         
               (5)
            
            
               Súčasné prechodné opatrenia stanovené v časti II bode 5 prílohy V k Aktu o pristúpení Chorvátska sa uplatňujú do 31. decembra 2015. Aby sa zabránilo vzniku právnej medzery, mali by sa prechodné opatrenia stanovené v tomto rozhodnutí uplatňovať od 1. januára 2016. Mali by byť obmedzené na šesť mesiacov, keďže v článku 42 Aktu o pristúpení Chorvátska sa stanovuje, že prechodné opatrenia sa môžu vzťahovať len na obdobie maximálne troch rokov od dátumu pristúpenia.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Odchylne od osobitných požiadaviek stanovených v kapitole II prílohy II k nariadeniu (ES) č. 852/2004 a v oddiele I kapitolách II a III, oddiele II kapitolách II a III, oddiele V kapitole I a v oddiele IX kapitole I časti II.A prílohy III k nariadeniu (ES) č. 853/2004 prevádzkarne v sektoroch mäsa a mlieka uvedené v prílohe k tomuto rozhodnutiu (ďalej len „uvedené prevádzkarne“) môžu naďalej vyrábať a spracovávať mäso a mlieko (ďalej len „výrobky“), ak sú dodržané podmienky stanovené v článku 2 tohto rozhodnutia.
   Článok 2
   1.   Výrobky pochádzajúce z uvedených prevádzkarní:
   
               a)
            
            
               sa uvádzajú len na vnútroštátny trh v Chorvátsku alebo na trhy v tretích krajinách v súlade s príslušnými právnymi predpismi Únie alebo
            
         
               b)
            
            
               sa používajú na ďalšie spracovanie len v uvedených prevádzkarniach, a to bez ohľadu na dátum ich uvedenia na trh.
            
         2.   Výrobky majú zdravotnú alebo identifikačnú značku, ktorá je iná ako zdravotná alebo identifikačná značka stanovená v článku 5 nariadenia (ES) č. 853/2004.
   3.   Chorvátsko používa zdravotnú alebo identifikačnú značku, ktorú oznámilo Komisii písomne 29. júna 2012 v súlade s bodom 5 časťou II bodom 3 prílohy V k Aktu o pristúpení Chorvátska.
   4.   Odseky 1 a 2 sa uplatňujú na všetky výrobky, ktoré pochádzajú zo združených prevádzkarní na spracovanie čerstvého mäsa, mletého mäsa, mäsových prípravkov, mechanicky oddeleného mäsa a prevádzkarní na spracovanie mlieka, ak časť prevádzkarne patrí medzi uvedené prevádzkarne.
   Článok 3
   Chorvátsko zabezpečí, aby uvedené prevádzkarne, ktoré nespĺňajú osobitné požiadavky stanovené v kapitole II prílohy II k nariadeniu (ES) č. 852/2004 a v oddiele I kapitolách II a III, oddiele II kapitolách II a III, oddiele V kapitole I a v oddiele IX kapitole I časti II.A prílohy III k nariadeniu (ES) č. 853/2004, ukončili svoju činnosť.
   Článok 4
   Toto rozhodnutie sa uplatňuje od 1. januára 2016 do 30. júna 2016.
   Článok 5
   Toto rozhodnutie je určené členským štátom.
   
      V Bruseli 4. februára 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 139, 30.4.2004, s. 1.
   
      (2)  Ú. v. EÚ L 139, 30.4.2004, s. 55.
   
      (3)  http://ec.europa.eu/food/food/biosafety/establishments/establishments-transition-croatia_en.pdf.
   
      PRÍLOHA
      Zoznam prevádzkarní na spracovanie mäsa
      
                  Č.
               
               
                  Veterinárne č.
               
               
                  Názov prevádzkarne
               
               
                  Ulica alebo obec/mesto/región
               
            
                  1.
               
               
                  HR 14
               
               
                  IMES – MESNA INDUSTRIJA d.o.o.
               
               
                  
                              Ulica Katarine Zrinske 9,
                           
                        
                              Samobor,
                           
                        
                              Zagrebačka
                           
                        
            
                  2.
               
               
                  HR 405
               
               
                  KARLO – TOMISLAV, obrt proizvodnju i preradu mesa, trgovinu i ugostiteljstvo
               
               
                  
                              Bistrec 16, Lug Samoborski,
                           
                        
                              Bregana,
                           
                        
                              Zagrebačka
                           
                        
            
                  3.
               
               
                  HR 811
               
               
                  VUGRINEC d.o.o.
               
               
                  
                              A. Mihanovića 44, Kraj Gornji,
                           
                        
                              Dubravica,
                           
                        
                              Zagrebačka
                           
                        
            
                  4.
               
               
                  HR 895
               
               
                  JADRI TRADE d.o.o.
               
               
                  
                              Švica 152,
                           
                        
                              Otočac,
                           
                        
                              Ličko – senjska
                           
                        
            
                  5.
               
               
                  HR 1466
               
               
                  KULINA NOVA SELA d.o.o.
               
               
                  Nova Sela b.b.,
                  Nova Sela,
                  Dubrovačko – neretvanska
               
            
                  6.
               
               
                  HR 1526
               
               
                  BERMES d.o.o.
               
               
                  
                              Zagorska 14,
                           
                        
                              Donja Pušća,
                           
                        
                              Zagrebačka
                           
                        
            
         
      Zoznam prevádzkarní na spracovanie mlieka
      
                  Č.
               
               
                  Veterinárne č.
               
               
                  Názov prevádzkarne
               
               
                  Ulica alebo obec/mesto/región
               
            
                  1.
               
               
                  HR 1444
               
               
                  LE – Milk d.o.o.
               
               
                  Ravenski Lemeš b.b., Raven,
                  Križevci,
                  Koprivničko – križevačka